**Módszertani segédlet a P26 MNB azonosító kódú adatszolgáltatáshoz**

**Kimutatás a pénzfeldolgozási tevékenységről**

**I. Általános tudnivalók**

Az adatszolgáltatás a pénzfeldolgozási engedéllyel rendelkező vállalatok és az MNB által kijelölt egyes hitelintézetek bankjegyfeldolgozásával kapcsolatos adatokat tartalmazza.

Az adatokat a pénzfeldolgozással kapcsolatban vezetett nyilvántartásokkal megegyezően kell megadni.

Az adatokat címletenként darabszámban kell szerepeltetni.

Ha az adatszolgáltató a központi értéktárán kívül más értéktárral is rendelkezik, akkor a központi és egyéb értéktárak közötti szállításokat nem szabad szerepeltetni. Ebben az esetben bankjegy beszállítás és -kiszállítás alatt az ügyfél és az adatszolgáltató közötti szállítás értendő.

**II. A táblák kitöltésével kapcsolatos részletes előírások**

**01 sor** Feldolgozás céljából beszállított bankjegymennyiség

Ebben a sorban az adatszolgáltató telephelyére feldolgozás céljából beszállított feldolgozatlan (valódiság és forgalomképesség szempontjából nem ellenőrzött vagy MNB csomagolási előírásnak nem megfelelő módon csomagolt) forintbankjegyeket, valamint a bankjegy-befizető gépekből beszállított – ügyfél befizetésből származó és a bankjegy-befizető gép által valódiság szempontjából ellenőrzött – forintbankjegyeket kell jelenteni.

**02-05 sorok**

Ezek a sorok a 01. sorban jelentett bankjegyeknek a beszállítói forrás szerinti megbontását tartalmazzák. A 02. sorban az adatszolgáltatóhoz a pénzforgalmazónak minősülő (például hitelintézet, posta, pénzváltó) megbízójának fiókjából beszállított forintbankjegyeket kell jelenteni. A 03. sorban a bankjegy-befizető gépekből, a 04. sorban a kis-, illetve nagykereskedelmi tevékenységet végző vállalkozásoktól beszállított forintbankjegyeket kell feltüntetni. A 05. sorban a 02-04. sorba nem tartozó forintbankjegyeket kell jelenteni (például a hitelintézeti ügyfelektől azok telephelyén átvett forintbankjegyeket).

**06 sor** A 01 sorból az adatszolgáltató által feldolgozott bankjegyek

Ebben a sorban az adatszolgáltató által feldolgozott forintbankjegyek mennyiségét kell jelenteni.

**07-09 sorok**

Ezek a sorok a 06. sorban jelentett bankjegyek feldolgozását követően forgalomképesnek, selejtnek illetve rejectnek minősített bankjegyek állományát tartalmazzák.

**10 sor** Bankjegy-visszaforgató gépből feldolgozott állapotban átvett bankjegyek

Ebben a sorban az adatszolgáltató telephelyére a bankjegy-visszaforgató gépekből beszállított – ügyfél befizetésből származó és a bankjegy-visszaforgató gép által feldolgozott – forintbankjegyeket kell jelenteni.

**11-15 sorok**

Ezek a sorok a 10. sorban jelentett forintbankjegyeknek az adatszolgáltató által elvégzett újrafeldolgozásának eredménye alapján forgalomképesnek, selejtnek, illetve rejectnek minősített bankjegyek állományát, valamint az adatszolgáltató általi újrafeldolgozás nélkül az MNB-be beszállított és az újrafeldolgozás nélkül visszaforgatott bankjegyek állományát tartalmazzák.

**16 sor** MNB-től átvett bankjegyek

Ebben a sorban kell jelenteni az MNB-től felvét keretében átvett bankjegyeket.

**17 sor** Az adatszolgáltató telephelyére beszállított egyéb bankjegyek mennyisége

Ebben a sorban kell jelenteni a 01., 10. és 16. sorba nem tartozó, az adatszolgáltató telephelyére beszállított egyéb bankjegyeket. Itt kell jelenteni például a bankjegy-kereskedelem keretében átvett bankjegyeket.

**18 sor** Az adatszolgáltató telephelyére beszállított összes bankjegy

Ebben a sorban a 01., 10., 16. és 17. sorok összegét kell jelenteni.

**19 sor** Az adatszolgáltató telephelyéről kiszállított összes bankjegy

Ebben a sorban a 20., 21., 22., 23. és 24. sorok összegét kell jelenteni.

**20 sor** ATM és bankjegy-visszaforgató gép töltésre

Ebben a sorban az ATM-ek és bankjegy-visszaforgató gépek töltésére kiszállított bankjegyeket kell szerepeltetni.

**21 sor** Pénzforgalmazó fiókjába ellátmányként szállított

Ebben a sorban kell jelenteni a pénzforgalmazónak minősülő ügyfelek (pl. hitelintézet, posta, pénzváltó) fiókjaiba ellátmányként szállított bankjegyeket.

**22 sor** MNB-be befizetett

Ebben a sorban kell jelenteni az MNB-be befizetésre átadott forgalomképes és nem forgalomképes bankjegyeket.

**23 sor** A kis-, illetve nagykereskedelmi tevékenységet végző vállalkozások számára ellátmányként átadott

Ebben a sorban kell jelenteni a kis-, illetve nagykereskedelmi tevékenységet végző vállalkozások számára ellátmányként átadott bankjegyeket.

**24 sor** Egyéb

Ebben a sorban kell jelenteni azokat a 20-23. sorba nem tartozó összes bankjegyet, amelyeket az adatszolgáltató telephelyéről kiszállítanak. Itt kell szerepeltetni például a bankjegy-kereskedelem keretében átadott bankjegyeket is.

**25 sor** Bankjegy-készlet változás

Ez a sor az adatszolgáltatónál a tárgyhó utolsó munkanapján tárolt és a tárgyhó első munkanapján tárolt bankjegy-készletállomány közötti különbséget tartalmazza.

**Táblán belüli összefüggések**

1. tábla valamennyi sorára:

g. oszlop = a +b+..+ f oszlopok

1. tábla 1. sor = 1. tábla 2.+ 3. + 4 +5. sorok

1. tábla 6. sor = 1. tábla 7. + 8. + 9. sorok

1. tábla 10. sor = 1. tábla 11. + 12. + 13. + 14. + 15. sorok

1. tábla 18. sor = 1. tábla 01 + 10. + 16. + 17. sor

1. tábla 19. sor = 1. tábla 20. + 21. + 22. + 23. sor + 24. sor

1. tábla 25. sor = 1. tábla 18. - 19. sor